
„Szeretem ezt a márkát!” És minden, ami mögötte van!

Kulcsszavak: Márkaválasztás, láthatatlan marketing, fogyasztói magatartás
Cím: „Szeretem ezt a márkát!” És minden, ami mögötte van.
A nyolc lépésből álló kutatás sorozatom eredményeit a „A márkaválasztás több mind döntés,
Önkifejezés” című munkámban összegeztem. Ezt követően úgy döntöttem vizsgálataim
fókuszába a tudattalan tartalmak feltárását helyezem. Felkerestem több pszichológiai
irányzatot képviselő gyakorlott pszichológust, hogy iránymutatást adjanak a tudattalan
tartalmak feltárására szolgáló módszerek útvesztőiben. Kiemelve Tari Annamáriát, klinikai
szakpszichológust, (Pszichoanalízis – kanapé, beszélgetések, belső lektorálás) aki a lélek
feltárására alkalmas technikákat mutatott, és ezek értelmezésének sajátosságait ismertette.
Emellett még Fábián Tamás ( Jungista – mérések, faktorok, átlagok és elemzések) akitől a
jelen kutatásomban szereplő módszertant kaptam. Fábián Tamással való együttműködésem
egészen saját elmém tudattalan tartalmának feltárásáig mélyült el, amelyet hipnotizált
állapotban sikerült megismernem. A saját magamon megtapasztalt élmények nagymértékben
segítettek abban, hogy megértsem a téma bonyolultságát, és értelmezhetőségét.
A kutatási téma aktualitását támasztja alá, hogy piacvezető kutató cégek, és márkák is
kezdenek elfordulni a strukturálható felmérésektől, és áttérnek a megfigyelésekre, valamint a
tudattalan tartalmak vizsgálatára. A szakirodalmi áttekintés során olyan kutatók munkásságát
ismertetem, amelyek a márkával és a márkákhoz köthető asszociációkról szólnak. Ezt
követően a kognitív pszichológiai irányzatból merítve mutatom be az elme adattárolási
funkcióit, amely segítséget nyújt a téma megértéséhez. Végezetül a pszichológiában
alkalmazott módszereket részletesen taglalom.
A kutatási eredményeket tekintve olyan módszert dolgoztam ki, amely alkalmas egy termék
vagy márka mentális reprezentációjának feltárására. Számszerűsíthető módon kaptam
információkat a vizsgálat fókuszában álló energia ital megítéléséről. A vizsgálat során
láthatóvá válnak a kategóriákba soroláshoz szükséges csomópontok. Az egyes
csomópontokhoz való tartozás elemei is megmutatkoznak.



